Virallinen lehti nro C 142 , 21/05/1999 s. 0118



KIRJALLINEN KYSYMYS P-3315/98 esittäjä(t): Konstantinos Hatzidakis (PPE) komissiolle (27. lokakuuta 1998) Aihe: Televiestinnän toimintaohjelma Kreikassa Tietooni on tullut, että televiestinnän toimintaohjelmassa, joka kuuluu Kreikalle suunnatusta toisesta yhteisön tukikehyksestä myönnettävän rahoituksen piiriin ja jolle on varattu yhteisön rahoitusta 203 743 miljoonaa ecua kaudella 1994-1999, esiintyy ongelmia, joiden vuoksi komissio on puuttunut asiaan ottaen yhteyttä Kreikan hallitukseen. Saamieni tietojen mukaan ongelmat liittyvät pääasiassa seuraaviin seikkoihin: a) Kreikan hallitus ei ole mukauttanut kansallista lainsäädäntöään yhteisön direktiiveihin, b) telelaitos OTE ei ole toteuttanut sisäistä rakennemuutosta eikä ottanut käyttöön kustannuslaskentajärjestelmää, c) OTE ei luovuta muille matkapuhelinyrityksille DCS-1800-järjestelmän taajuuksia, jotka ovat sen Cosmote-nimisen tytäryrityksen käytössä. Haluaisin saada tietää komissiolta: 1. Toteutetaanko televiestinnän toimintaohjelmaa siten kuin EU:n ja Kreikan hallituksen välillä on sovittu, ja pitääkö todellakin paikkansa, että ohjelman normaali täytäntöönpano on keskeytetty, mistä syystä näin on tehty ja mitkä ovat Kreikalle koituvat seuraukset ajatellen tämän ohjelman määrärahojen käyttöönottoa? 2. Mitä ohjelman asianmukaiseen toimeenpanoon liittyviä velvoitteita Kreikan hallitus on ottanut vastuulleen ja onko näitä velvoitteita noudatettu? 3. Liittyykö koko tämä ongelma niihin ohjelmasopimuksiin, jotka OTE allekirjoitti yksityisyritysten kanssa joulukuussa 1997, ja jos näin on, millä tavalla? Komission jäsenen Monika Wulf-Mathiesinkomission puolesta antama vastaus (30. marraskuuta 1998) 1. ja 2. Komission 18 päivänä joulukuuta 1995 televiestinnän toimintaohjelmalle myönnettävästä rakennerahastojen rahoitustuesta tekemän päätöksen 4 artiklassa säädetään aikataulun noudattamisesta, jota Kreikan viranomaiset ovat ehdottaneet tämän alan Kreikan lainsäädännön mukauttamiseksi alaohjelman 1 yhteydessä. Aikataulua noudatetaan yhteisön määrärahojen lakkauttamisen uhalla. Ottaen huomioon, että useat lykkäykset ovat ylittäneet yli kahdella vuodella suunnitellun aikataulun ja että Kreikka ei ole saattanut yhteisön direktiivejä asianmukaisesti voimaan, komissio ilmoitti Kreikan viranomaisille 12. elokuuta 1998 päivätyllä kirjeellä päätöksestään lakkauttaa kyseisen ohjelman määrärahat. Itse asiassa nykyinen tilanne asiaa koskevien yhteisön direktiivien täytäntöönpanossa on seuraavanlainen: on havaittu 11 rikkomusta (näihin kuuluvat myös DCS-1800 palvelut ja OTE-järjestelmän (Kreikan televiestinnän järjestö) puuttuminen, jolla on vaikutusta kiinteiden johtojen kuluihin), jotka ovat käynnistäneet useampia virallisia ilmoituksia, perustellun lausunnon ja tuomioistuimen tuomion. Sillä välin, hyväksymisestään lähtien, tähän toimintaohjelmaan on käytetty 141 miljoonaa ecua (70 prosenttia suunnitelluista varoista). Määrärahojen lakkauttaminen koskee ainoastaan jäljelle jääviä määrärahoja. Lakkauttaminen perutaan sitten kun Kreikan viranomaiset ovat tosiasiallisesti soveltaneet yhteisön lainsäädäntöä. On kuitenkin tarpeellista täsmentää, että toimintasuunnitelman toteuttaminen jatkuu. Kokouksia on suunnitteilla muiden myöhässä olevien kohtien kartoittamiseksi, etenkin mitä tulee toimenpiteen 3.7 toteuttamiseen, joka koskee taloudellisen tuen antamista yksityisen sektorin pitkälle kehittyneisiin televiestinnän sovelluksiin. 3. OTE:n allekirjoittamien puitesopimusten ja määrärahojen lakkauttamisen välillä ei ole yhteyttä.